CELEX: 62020TN0484
Language: fi
Date: 2020-08-03 00:00:00
Title: Asia T-484/20: Kanne 3.8.2020 – SATSE v. komissio

14.9.2020   
            
            
               FI
            
            
               Euroopan unionin virallinen lehti
            
            
               C 304/25
            
         
      Kanne 3.8.2020 – SATSE v. komissio
      (Asia T-484/20)
      (2020/C 304/29)
      Oikeudenkäyntikieli: espanja
      
         Asianosaiset
      
      
         Kantaja: Sindicato de Enfermería (SATSE) (Madrid, Espanja) (edustaja: asianajaja M. Sesmero González)
      
         Vastaaja: Euroopan komissio
      
         Vaatimukset
      
      
                  —
               
               
                  Kantaja vaatii unionin yleistä tuomioistuinta kumoamaan Euroopan parlamentin ja neuvoston direktiivin 2000/54/EY liitteen III muuttamisesta SARS-CoV-2:n sisällyttämiseksi sellaisten biologisten tekijöiden luetteloon, joiden tiedetään aiheuttavan ihmisessä tartuntataudin, ja komission direktiivin (EU) 2019/1833 muuttamisesta 3.6.2020 annetun komission direktiivin (EU) 2020/739, joka julkaistiin Euroopan unionin virallisessa lehdessä 4.6.2020 (L 175/11 – L 175/14).
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu direktiivin 2000/54/EY 2 ja 18 artiklan ja sen liitteen III rikkomiseen.
                  
                              —
                           
                           
                              Tältä osin kantaja vetoaa siihen, että tehokasta hoitoa tai ennaltaehkäisevää lääkitystä biologista tekijää SARS-CoV-2 vastaan ei ole, siihen seikkaan, että kyseessä on helposti tarttuva virus ja että se muuntuu, ja joka voi näin ollen aiheuttaa vakavaa väestöön leviämisen vaaraa sekä siihen seikkaan, että SARS-CoV-2 koronavirus aiheuttaa sairauksia ja vakavia oireita, jotka voivat aiheuttaa ihmisille vakavia sairauksia, mikä aiheuttaa työntekijöille vakavan vaaran.
                           
                        
            
                  2)
               
               
                  Toinen kanneperuste, joka perustuu olennaisten menettelymääräysten rikkomiseen biologisen tekijän SARS-CoV-2 riskiryhmään 3 luokittelemisen yhteydessä.
                  
                              —
                           
                           
                              Tältä osin kantaja katsoo, että vaikka komissio myöntää, ettei rokotetta ja tehokasta hoitoa ole, ja direktiivin 2000/54/EY 2 artiklan säännöksistä huolimatta SARS-CoV-2 luokitellaan riskiryhmään 3 eikä riskiryhmään 4.